Von bráðar fær hvert heimili í Fjallabyggð sent 2 póstkort og ísskápssegul með dagskrá sumarsins . Ég vil biðja ykkur að senda póstkortin á ættingja og vini til að minna á þá viðburði sem eru í boði í Fjallabyggð í sumar og hversu gaman er að heimsækja okkur . Upplagt er að lofa krökkunum eða unglingunum að senda annað póstkortið , mörg þeirra hafa aldrei sent póstkort og aldrei fengið persónuleg skilaboð bréfleiðis . Nú hefur einnig verið efnt til þjóðarátaks í tengslum við “ Inspired by Iceland ” , markaðsátak ferðaþjónustunnar á erlendum markaði . Þar er skorað á fólk að senda tölvupóst á vini , kunningja , fjölskyldu og viðskiptafélaga erlendis með slóð á glænýtt og skemmtilegt myndband sem sýnir Ísland sem spennandi áfangastað . www.inspiredbyiceland.is Þetta átak er aðeins tæknilegra en okkar en svipaðar hugmyndir liggja að baki þeim báðum . Markaðs - og kynningarfulltrúi Fjallabyggðar